**Z A P I S N I K**

Sa 7. sjednice Općinskog vijeća Općine Dvor održane dana 31. siječnja 2018. godine s početkom u 09:00 sati u vijećnici Općine Dvor, Dvor, Trg bana J. Jelačića 10.

Prisutni: Stjepan Buić, Predrag Begić, Milić Milinković, Miroslav Krstinić, Dragan Šašo, Ankica Bundalo, Branislav Joka, Željko Slavulj, Marko Tepšić, Božidar Akik, Ljuban Milaković, Dragoljub Arbutina Milan Ćalić, Davor Stanić

Odsutni: Nikola Trbulin došao u 09:15 sati

* Utvrđen je kvorum potreban za rad sjednice

Za sjednicu je predložen slijedeći

**Dnevni red:**

1. Usvajanje zapisnika sa prethodne sjednice
2. Donošenje Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Dvor
3. Donošenje Odluke o obustavi isplate sredstava za redovito godišnje financiranje iz proračuna Općine Dvor za političku stranku Demokratski savez Srba – DSS
4. Donošenje Odluke o davanju koncesije za obavljanje prijevoza putnika u javnom prometu na području Općine Dvor
5. Donošenje I. Izmjena i dopuna Proračuna Općine Dvor za 2018. godinu sa projekcijama za 2019. i 2020. godinu i Planom razvojnih programa

* Načelnik, kao predlagač dnevnog reda, povlači s dnevnog reda točku 3. Donošenje Odluke o obustavi isplate sredstava za redovito godišnje financiranje iz proračuna Općine Dvor za političku stranku Demokratski savez Srba – DSS, jer je DIP povuklo svoju obavijest na temelju koje je predmetna točka i stavljena na dnevni red
* Nije bilo daljnjih prijedloga za izmjenu ili dopunu dnevnog reda
* Glasovanje o dnevnom redu, bez točke 3. – sa 14 glasova ZA, 0 glasova PROTIV i 0 glasova SUZDRŽAN usvojen je dnevni red

AKTUALNI SAT

* Ćalić – u vezi javnih radova – tko kontrolira i nadgleda dinamiku i plan istih, te zašto se škola u Brđanima ne održava kao škola u Javornju
* Načelnik – što se tiče javnih radova – HZZ raspiše mjere u koje se mi moramo uklopiti, a izvršenje samog programa kontrolira HZZ
* Što se tiče održavanja škola, odnosno prostora oko škola na našem terenu – škola u Javornju i prostor okolo se uređuje pred blagdan Sv. Petke
* Načelnik napominje da škole na području Općine nisu vlasništvo Općine Dvor
* Ćalić – nije zadovoljan odgovorom, ističe da su prostor oko škole u G. i D. Javornju uredili javni radovi
* Ćalić – pitanje prostora koje se u selu Gorička koristi kao društveni dom – postoji li način i mogućnost da se uredi u smislu uređenja prilaznog puta, krečenja – osnovnih radova
* Načelnik – podržava inicijativu, s tim da MO treba organizirati, smisliti što i kako urediti prostor, a Općina će osigurati sredstva
* Slavulj – u vezi izmjena i dopuna PPUO Dvor – osobe koje su dostavile prijedloge – kad će se znati da li su usvojeni ili ne
* Načelnik – svi će biti obaviješteni pisanim putem
* Joka – predsjedniku Vijeća - napominje da je na prethodnoj sjednici tražio financijski izvještaj Komunalca, te da isti nije dobio
* Buić – financijski izvještaji koji trebaju biti dostavljeni Vijeću na razmatranje i usvajanje dobivaju se na sjednicama vijeća
* Joka – traži da mu se pisanim dostavi da ne može dobiti traženi izvještaj
* Načelnik – postoje zakonske obveze koje moramo poštivati, a po istim zakonskim obvezama – svi izvještaji koji su trebali biti dostavljeni na Vijeće – dostavljeni su
* Joka – traži repliku
* Buić – oduzima riječ vijećniku Joki

Ad 1/ Usvajanje zapisnika sa prethodne sjednice

* Bez rasprave
* Glasovanje – sa 10 glasova ZA,i 5 glasova SUZDRŽAN i 0 glasova PROTIV usvojen je zapisnik sa prethodne sjednice

Ad 2/ Donošenje Odluke o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Dvor

* Izlagač načelnik
* Nije bilo amandmana na prijedlog odluke
* Glasovanje – sa 14 glasova ZA, 1 glas SUZDRŽAN i 0 glasova PROTIV donesena je Odluka o o načinu pružanja javne usluge prikupljanja miješanog komunalnog otpada i biorazgradivog komunalnog otpada na području Općine Dvor

Ad 3/ Donošenje Odluke o davanju koncesije za obavljanje prijevoza putnika u javnom prometu na području Općine Dvor

* Izlagač – Stevo Paripović
* Navodi da je pristigla samo jedna ponuda i da je ista sukladna uvjetima iz dokumentacije
* Bez rasprave
* Glasovanje – sa 14 glasova ZA, 1 glas SUZDRŽAN i 0 glasova PROTIV donesena je Odluka o davanju koncesije za obavljanje prijevoza putnika u javnom prometu na području Općine Dvor

Ad 4/ Donošenje I. Izmjena i dopuna Proračuna Općine Dvor za 2018. godinu sa projekcijama za 2019. i 2020. godinu i Planom razvojnih programa

* Izlagač – načelnik
* Odbor za Proračun i financije razmatrao je prijedlog I. Izmjena i dopuna proračuna Općine Dvor na svojoj sjednici, usvojio isti u predloženom obliku, te predlaže da Vijeće usvoji prijedlog I. izmjena i dopuna Proračuna Općine Dvor za 2018.
* Bez rasprave
* Glasovanje – sa 11 glasova ZA, 1 glas PROTIV, 2 glasa SUZDRŽAN donesene su I. Izmjene proračuna Općine Dvor za 2018. godinu /u trenutku glasovanja jedan vijećnik je napustio prostor vijećnice/

Završeno u 09:39

Zapisnik vodila Predsjednik Vijeća

Rozina Pavlović Stjepan Buić